OpenLLM-France/wikimedia huggingface dataset:
# Rolando kafetegiaren aurkako atentatua

Rolando kafetegiaren aurkako atentatua ETA-V erakundeak 1974ko irailaren 13n Madrilgo Correo kalean bonbaz eginiko atentatua da, zeinaren ondorioz 13 pertsona hil ziren eta 70 zauritu baino gehiago izan ziren.

## Gertakizunak

ETAk Rolando kafetegian esertzen ziren polizia eta militarren kontra pentsatu zuen erasoa, antza, kafetegiaren aurrean Poliziaren egoitza nagusia baitzegoen. Rolando Kafetegia Segurtasunaren Zuzendaritza Nagusiko (DGS ospetsua) eraikinaren alboetako batean zegoen eta hango polizia ugari ibiltzen zen bertan. ETArentzat hango gehienek, baita zerbitzariak ere, loturak zituzten DGSrekin, eta han zebiltzan gehienak ere poliziak ziren.
Aldiz, lehergailuak beste hainbat pertsona ere jo zituen. ETAk ez zuen bere gain hartu atentatua. Azkenean, ETAk 2018an bere egiletza aitortu zuen; egileak 1977ko amnistiari esker ez zituzten inoiz epaitu. Batzuen iritziz, Rolando kafetegiko atentatuaren gaineko barne liskarrak ekarri zuen ETAren zatiketa ETA pm eta ETA m artean.

## Hildakoak

Hamahiru izan ziren:
* Antonio Alonso Palacín
* María Jesús Arcos
* Francisca Baeza Alarcón
* Baldomero Barral Fernández
* María Josefina Pérez Martínez
* Antonio Lobo Aguado
* Luis Martínez Marín
* Concepción Pérez Paíno, DGTren langilea
* María Ángeles Rey Martínez
* Gerardo García Pérez
* Francisco Gómez Vaquero. Kafetegiko sukaldaria ospitalean hil zen.
* Manuel Llanos Gancedo
* Félix Ayuso Pinel, hil zen polizia bakarra, inspektorea zen. Bi urte eta lau hilabete geroago hil egin zen.

## Egiletza

Poliziak ETAri egotzi zion ardura baina erakundeak ukatu egin zuen esanez poliziak edo eskuinmuturra eragindakoa zela. 2018ko azken komunikatuan bere gain hartu zuen, biktima zibilei barkamena eskatzearekin batera.

## Erreferentziak

* ↑ (Gaztelaniaz) Casanova, Iker; Asensio, Paul. (2006). Argala. Tafalla: Txalaparta, 161-162 or. ISBN 84-8136-142-9..
* ↑ https://www.argia.eus/albistea/rolando-kafetegiko-hamahiru-hildako-haiek-etam-eta-etapm-ren-zatiketaren-erdian
* ↑ (Gaztelaniaz) «ETA asumió en su último «Zutabe» 2.606 acciones y 758 muertes» (HTML) Gara (Donostia) 2018-11-6.
* ↑ https://www.argia.eus/efemerideen-kanala/etak-lehergailu-bat-zartarazi-zuen-madrilgo-rolando-kafetegian-eta-zibil-ugari-hil-zituen

## Kanpo estekak

* Xabier Letona, "Madrilgo Rolando kafetegiko hamahiru hildako haiek ETAm-ren eta ETApm-ren zatiketaren erdian", Argia, 2024ko irailaren 13an.
* Datuak: Q4543417
# Roland Pétrissans

Roland Pétrissans (Baiona, 1950eko abenduaren 13a) lapurtar errugbilari ohia da, hirugarren lerroko hegal moduan aritzen zena. Aviron Bayonnaisko kapitaina, errugbi utzi ondoren irakaslea izan zen Marracqeko ikastetxean.
# Ray Mordt

Raymond Herman "Ray" Mordt (Lurmutur Hiria, 1957ko otsailaren 15a) hegoafrikar errugbilari ohia da, hegaleko moduan aritzen zena. 1980 eta 1984 bitartean Hegoafrikako errugbi selekzioan 18 aldiz jolastu zuen, horietako hiru kapitain gisa, eta 12 entsegu sartu zituen. Rhodesia, Transvaal eta Northern Transvaal klubetan ere jolastu zuen. 1986-87 denboraldian hamahiruko errugbian aritu zen Wigan talde ingelesarekin. Gero Springboks eta Transvaal taldeetako entrenatzailea izan zen.
# Ray Harryhausen

Raymond Frederick Harryhausen (Los Angeles, Ameriketako Estatu Batuak, 1920ko ekainaren 29a - Londres, Erresuma Batua, 2013ko maiatzaren 7a) zinemako efektu berezietako teknikaria eta zinema ekoizlea izan zen.
Ezaguna zen stop motion animazio teknika erabiltzeagatik. Teknika horretan, panpin bat erabiltzen da, haren mugimenduak fotogramaka grabatuz, alegia, nahi den posizioan jarri eta fotograma grabatu, mugitu hurrengo posiziora eta berriro fotograma grabatu. Fotograma guztiak jarraian ikusiz, mugimendua sortzen da. Bere lanik ezagunenak El gran gorila edo Mighty Joe Young 1949an (Willis O'Brien-ekin batera, efektu berezien Oscar saria jaso zuen filma honekin), The 7th Voyage of Sinbad 1958an (koloretan egin zuen lehen filma), Jason and the Argonauts 1963an eta Clash of the Titans 1981ean.
* Datuak: Q313341
* Multimedia: Ray Harryhausen / Q313341
# Ray Loriga

Jorge Loriga Torrenova, ezizenez Ray Loriga (1967ko martxoaren 5a, Madril, Espainia), espainiar idazle, gidoigile eta zinema zuzendari bat da.
1989-2006 artean Christina Rosenvinge daniar-espainiar kantautorearekin ezkondua egon zen.

## Idazlanak
### Eleberriak

* Lo peor de todo (1992)
* Héroes (1993)
* Caídos del Cielo - La pistola de mi hermano (1995)
* Tokio ya no nos quiere (2003)
* Trífero (2000)
* El hombre que inventó Manhattan(2004)
* Yo solo hablo de amor (2008)
* Za Za, emperador de Ibiza (2014)
* Rendición (Surrender) (2017)
* Sábado, domingo (2018)

### Kontakizun laburren bildumak

* Días extraños(1994)
* Días aún más extraños (2007)
* Los oficiales (2009)
* El destino de Cordelia (2009)

## Filmografia

| Urtea | Filma | Zuzendaria | Gidoigilea |
| 1997 | Carne Trémula | Ez | Bai |
| 1997 | La pistola de mi hermano | Bai | Bai |
| 2004 | El Septimo Día | Ez | Bai |
| 2005 | Ausentes | Ez | Bai |
| 2007 | Teresa, el cuerpo de Cristo | Bai | Bai |

## Kanpo estekak

* Datuak: Q734340
* Multimedia: Ray Loriga / Q734340
# Ray Prosser

Thomas Raymond "Ray" Prosser (Pontypool, 1927ko martxoaren 2a - 2020ko azaroaren 22a) galestar errugbilari eta entrenatzailea izan zen. Harroin postuan jolastu zuen Pontypool RFC taldean eta 22 aldiz Galesko errugbi selekzioan. British and Irish Lions taldearekin egon zen 1959an Australia eta Zeelanda Berrira egindako biran. Erretiratu ondoren, Pontypool talde arrakastatsuko entrenatzailea izan zen 1970 eta 1980 hamarkadetan.
# Ray Manzarek

Raymond Daniel Manzarek Jr. jaiotzez Manczarek (Chicago, 1939ko otsailaren 12a - Rosenheim, Alemania, 2013ko maiatzaren 20a) estatubatuar musikari, abeslari, ekoizle eta zinema zuzendaria izan zen. The Doors musika taldearen sortzaile izan zen Jim Morrisonekin batera. The Doors-en zortzi albumetan parte hartu zuen. USA Today-k definitu zuen betiko teklatu jotzaileak onenen bat bezala.
* Datuak: Q108912
* Multimedia: Ray Manzarek / Q108912
# Ronneby udalerria

Ronneby Suediako udalerria da. Blekingeko konderrian kokatua dago. 1241,84 km² ditu eta 28.728 biztanle ditu.

## Mugakideak

Honako udalerri hauekin egiten du muga:
Emmaboda udalerria Karlshamn udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q515373
* Multimedia: Ronneby Municipality / Q515373
# Ronnie Bond

Ronnie Bond, Ronald James Bullis jaiotza-izenez, (Andover, Hampshire, 1940ko maiatzaren 4a - Winchester, 1992ko azaroaren 13a) ingeles bateria-jotzailea izan zen, The Troggs taldeko kidea. Taldeko bateria-jotzaile izan zen 1964tik 1998ra. Bakarkako arrakasta izan zuen It's Written on Your Body abestiarekin.
# Ronneburgita

Ronneburgita fosfato motako minerala da.

## Ezaugarriak

Ronneburgita fosfato mineralaren formula kimikoa hau da: ${\ce {K2MnV4O12}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Ronneburgite: Mineral information, data and localities.» www.mindat.org (Noiz kontsultatua: 12-05-2019).
# Ronneby (Minnesota)

Ronneby Ameriketako Estatu Batuetako erroldak esleitutako leku bat da. Benton konderrian kokatuta dago, Minnesota estatuan. 71 biztanle ditu, 2,495091 kilometro koadroko azaleran banatuta.

## Ikus, gainera

* Benton konderria

## Kanpo estekak

* Datuak: Q1645955
# Ronks (Pennsylvania)

Ronks Ameriketako Estatu Batuetako erroldak esleitutako leku bat da. Lancaster konderrian kokatuta dago, Pennsylvania estatuan. 391 biztanle ditu, 1,745087 kilometro koadroko azaleran banatuta.

## Ikus, gainera

* Lancaster konderria

## Kanpo estekak

* Datuak: Q7365737
* Multimedia: Ronks, Pennsylvania / Q7365737
# Ronneburg (Hessen)

Ronneburg Alemaniako udalerria da. Hessen estatuan kokatuta dago, [[Main-Kinzig barrutia|Main-Kinzig]] barrutian. 2014an 3.341 biztanle zituen 14,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q622215
* Multimedia: Ronneburg (Hesse) / Q622215
# Ronkona

Ronkona (frantsesez: roncone, ingelesez: ranseur, rawcon, grezieraz runka) adar arma bat da, korzeskaren aldaera, bere alboetako marrazak puntetatik lurrerantz bihurritzen direnak, hiruhortz baten alderantzizko eran.

## Historia

Korzesken aldaera hau, XV. mendetik XVII. mendera arte erabilia izan zen, gainera, "parada" edo "ofizialtza" arma bat izan zelarik, itsas armadan erabilitako gerra arma bat.

## Morfologia

Infanteriako beste adar arma luze batzuk bezala, ronkona, gizon bat baino garaiagoa zen, orohar, 2 metro ingurukoa izaten zelarik. Bere moharra, soilik sastatzeko zen, horregatik, bere erdialdeko marraza, partesana eta korzeskarena baino luzeagoa da. Bere alboko marrazek, bere ezaugarri berezia ematen diotenak, kako forma hartzen dute, eta, hirurak batean, zitori hori baten antzekotasuna hartzen dute. Horregatik, borla ukitu eta amaiera aberasdun "parada" aleak aurki daitezke.

## Kanpo estekak

* Datuak: Q1400675
* Multimedia: Ranseurs / Q1400675
# Ronnenberg

Ronnenberg Alemaniako udalerria da. Saxonia Beherea estatuan kokatuta dago, [[Hannover eskualdea|Hannover eskualde]] barrutian. 2014an 23.539 biztanle zituen 37,78 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q555643
* Multimedia: Ronnenberg / Q555643
# Ronnie Allen

Ronald "Ronnie" Allen (Fenton, 1929ko urtarrilaren 15a– Great Wyrley, 2001eko ekainaren 9a) Ingalaterrako futbolari eta entrenatzailea zen.
Ingalaterrako futbol selekzio nazionalarentzat bost aldiz aritu zuen, gol bi lortuz.

## Entrenatzailea

* Wolverhampton Wanderers, (1965-1968);
* Athletic Club, (1969-1971);
* Sporting Clube de Portugal, (1972 - 1973);
* Walsall FC, (1973 - 1977);
* West Bromwich Albion, (1977);
* Saudi Arabia, (1977 - ?);
* Panathinaikos, (1980);
* West Bromwich Albion, (1981 - 1982).

## Bibliografia

* Allen, R (1955) It's goals that count (COPAC record)
* Matthews, Tony (2005) The Complete Footballer: The Ronnie Allen Story Tony Matthewsek argitaratua

## Kanpo loturak

* The Guardian
* Englandstats.com
* Datuak: Q1399322
# Români

Români Errumaniako udalerri bat da, Neamț konderrian. 3.616 biztanle ditu, 53,9 kilometro koadroko azaleran banatuta.

## Herriak

Udalerrian honako herriak daude:
Români $^{(en)}$ Goșmani $^{(en)}$ Siliștea $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725092
* Multimedia: Români commune, Neamț / Q12725092
# Românești

Românești honakoa izan daiteke:
* Românești (Iași)
* Românești (Botoșani)
# Román Oiartzun

Román Oiartzun Oiartzun (Olague, 1882 – Iruñea, 1968) nafar kazetari eta politikari karlista izan zen.
Gaztetan El Pensamiento Navarro, El Correo de Guipúzcoa eta El Correo Español lan egin zuen. 1912an diplomatiko bilakatu eta 1936ko Espainiako hauteskundeetan Comunión Tradicionalistaren zerrendetan aurkeztu zuten.

## Lanak

* Historia del Carlismo (1939)
* Campaña de doce meses en Navarra y las Provincias Vascongadas (1939)
* Vida de Ramón Cabrera y las guerras carlistas (1961)
* El alavés D. Bruno de Villarreal, teniente general carlista (1964)
* Pretendientes al trono de España (1965)
* Nacimiento, vida, muerte y resurrección de los sacerdotes obreros (1966)
* Datuak: Q20994954
* Multimedia: Román Oyarzun / Q20994954
# Romário de Souza Faria Filho

Romário de Souza Faria Filho, Romarinho (1993ko irailaren 20a - ) Brasilgo futbolaria da.
Hainbat futbol taldetan jokatu du, esaterako Zweigen Kanazawa.

## Kanpo estekak

* (Japonieraz) J.League Data Site
* Datuak: Q21039372
# Românași

Românași Errumaniako udalerri bat da, Sălaj konderrian. 3.118 biztanle ditu, 66,36 kilometro koadroko azaleran banatuta.

## Herriak

Udalerrian honako herriak daude:
Românași $^{(en)}$ Chichișa $^{(en)}$ Ciumărna $^{(en)}$ Păușa $^{(en)}$ Poarta Sălajului $^{(en)}$ Romita $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12702041
# Românești (Iași)

Românești Errumaniako udalerri bat da, Iași konderrian. 1.524 biztanle ditu, 38,59 kilometro koadroko azaleran banatuta.

## Herriak

Udalerrian honako herriak daude:
Românești $^{(en)}$ Avântu $^{(en)}$ Ursoaia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5113303
# Ron "Pigpen" McKernan

Ronald Charles McKernan, Pigpen bezala ezagututa (San Bruno, Kalifornia, 1945eko irailaren 8a - Corte Madera, Kalifornia, 1973ko martxoaren 8a) estatubatuar musikari eta abeslaria izan zen. Grateful Dead taldea sortzaileen bat izan zen. Nagusi abeslaria izateaz gain aho-soinua eta teklatua jo zituen. Geroago perkusionista izan zen ere.
* Datuak: Q2165146
* Multimedia: Ron "Pigpen" McKernan / Q2165146
# Românești (Botoșani)

Românești Errumaniako udalerri bat da, Botoșani konderrian. 1.902 biztanle ditu, 39,47 kilometro koadroko azaleran banatuta.

## Herriak

Udalerrian honako herriak daude:
Românești $^{(en)}$ Dămideni $^{(en)}$ Românești-Vale $^{(en)}$ Sărata $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725093
* Multimedia: Românești, Botoșani / Q12725093
# Rosa Roig

Rosa Roig Soler (Marçà, El Priorato, Tarragona, 1890 – Bartzelona, 1969) kataluniar maistra eta feminista izan zen.

## Biografia

Eskola-maistra ikasketak hasi zituen, eta 1910ean Madrilgo Irakasleen Goi Mailako Ikasketen Eskolako goi-mailako ikasketak osatu zituen, Irakaskuntza Erakunde Libreko Krausista eredu pedagogikoari jarraituz. 1914an, Palmako Maistren Eskola Normala inauguratu ondoren, ikastetxe laiko horretan hasi zen, hezkidetzaren esparruan.
Irakaskuntzaz gain, dibulgazio zientifikoko artikuluak eta gaurkotasun handiko gaiak argitaratu zituen Mallorcako prentsan, eta hitzaldiak eman zituen. Bakezaletasuna defendatu zuen emakumeek hezkuntzan eta politikan eman behar zuten balio femenino gisa. 1919ko maiatzean Emakumezkoen Nazioarteko Federazioa aurkeztu eta lagundu zuen Mallorcako prentsan, Celsia Regisek zuzendua.
Bigarren Errepublikako maisu-maistren multzoan lan egin zuen, gobernu golpistak sustatutako Espainiako Gerra Zibilean, bi gerra-kontseilu jasan zituen, eta, horren ondorioz, Arazketa-espedienteak Ebazteko Batzorde Nagusiak emandako arazketa, horren arabera, «lanbidean aritzeko edo konfiantzako eta zuzendaritza-karguetarako gaitasunik gabetzea eta jaso gabeko hartzekoen galera» izan zituen.Hala ere, Castellóko erbestean urte batzuk eman ondoren, Rosa Roigek eskolak ematen jarraitu zuen Bartzelonako emakumezkoen Eskola Normal batean, erretiroa hartu arte, 1960an.

## Erreferentziak

* 1 2 3 4 Diccionai Biogràfic de Dones. Rosa Roig i Soler. .
* ↑ Comas Rubí & Miró Montoliu 2009.

## Bibliografia

* «El Testimoni de Rosa Roig, un exemple de renovació pedagògica a les Escoles Normals del primer terç de segle XX = The Testimonial of Rosa Roig : An Example of Educational Renewal in Teacher Training Schools in the Early 20th Century» Educació i Història: revista d'història de l'educació: 197-227. 2009.

## Kanpo estekak

* Datuak: Q20876600
# Rosa Sensat i Vila

Rosa Sensat i Vila (El Masnou, 1873ko ekainaren 17a - Barcelona, 1961eko urriaren 1a) katalandar hezitzaile bat izan zen, Katalunian hezkuntza publikoaren aldeko eragilea eta pedagogia-joera berritzaleen bultzatzailea izan zen. Bere omenez, Associació de mestres Rosa Sensat maisu eta maistren elkartea dago Katalunian.

## Bizitza

Maresme eskualdeko El Masnou herrian jaio zen 1873 urtean. Bere gurasoak Jaume Sensat i Maristany, berak 9 urte besterik ez zituela hildako korbeta-kapitaina, eta Josepa Vilà i Riera, bordatzailea, izan ziren. 12 urterekin irakasle ikasketak hasita, 15 urterekin maistra titulua eskuratu zuen, eta bere jaioterriko herri-eskolan hasi zen lanean. Gironako haur eskolan lan egin ondoren, Madrilera aldatzen da, han bere ikasketak sakondu eta azkenean maistra-plaza ere lortzen du. Institución Libre de Enseñanza elkarte aurrerakoiarekin harremanetan hasten da, non Francisco Giner de los Ríos eta Bartolomé Cossío ezagutu zituen. David Ferrerekin ezkondu zen, eta Bartzelonara aldatu ziren. 1912 urtean Europako esperientzia pedagogiko berritzaileak ezagutzen ditu eta itzultzean beste hezitzaileekin pedagogia berritzailearen printzipioak partekatu eta lankidetzan hasten dira. 1914 urtean Escola Municipal del Bosc sortzen du Montjuïcen, aire librean eskolak ematen dituen ikastetxea eta pedagogia berritzailearen printzipioekin bat. Bertako zuzendari izango zen hogei urtez. Esperientzia horretan oinarriturik, Vers una nova escola liburua argitaratu zuen 1934 urtean. Espainiako Gerra Zibila bukatzean, aginte faxistak errepublikazale eta aurrerakoia izateagatik bere erantzukizunak kendu egiten dizkio, baina baztertua izan baino lehen, jubilatzea erabakitzen du.

## Kanpo estekak

* (Katalanez) La mestra Rosa Sensat
* (Katalanez) «Rosa Sensat, l'educació» (audio). l'Arxiu de la Paraula. Ateneu Barcelonès, 2014.
* Datuak: Q4780478
* Multimedia: Rosa Sensat / Q4780478
# Rosa Olivares

Rosa Olivares Txertudi, ofizialki Maria Rosario Olivares Chertudi, (Gernika-Lumo, 19-- ) bizkaitar politikaria da.

## Ibilbidea

1971 urtean Euskadiko Mugimendu Komunistan militatzen hasi zen. Deustoko Unibertsitatean, eta 1972 urtean Filosofia eta Letrak ikasten ari zela espedientatua izan zen. eta ondioz ikasketak utzi eta lanean hasi zen lehengo Artiach enpresan eta ondoen Icosa enpresan. 1977an EMK alderdiko komite nazionaleko kide izan zen, eta alderdiko lider esanguratsuenetakoa.
1977ko Espainiako kongresurako hauteskusdeetan 5. postuan aurkeztu zen Olivares Euskadiko Ezkerra koalizioaren zerrendan, eta bere hautagaitzak izan zuen arrakasta zela eta 50.000 kartel atera ziren Olivaresen irudiarekin.
1979an, espainiako poliziak atxilotu zuen Espainiako Konstituzioaren erreferendumean abstentzioa eskatzen zuen mitin batean parte hartu ondoren.
1980ko maiatzean, EMK alderdiak argitarau zuen kartel bat zela eta auziperatua izan zen, eta ekainean berriz auziperatu zuten Egin egunkarian argitaratutako iritzi artikulo batengatik.
1986ko Eusko Legebiltzarrerako hauteskundeetan, EMKren Bizkaiko zerrendaburu izan zen. Hautagaitzak ez zuen ordezkaritzarik lortu.

## Erreferentziak

* ↑ (Gaztelaniaz) Punto y Hora de Euskal Herria. Gaur, 30 or. ISBN mkt0002659264..
* ↑ (Gaztelaniaz) «La campaña electoral de EE en 1977» Blog de Gaizka Fernández Soldevilla 2014-06-03 (Noiz kontsultatua: 2021-05-16).
* ↑ «Artículo: Detenida dirigente del Movimiento Comunista de Euskadi - Diario 16 - 19/10/1979 - Archivo Linz de la Transición española • Fundación Juan March» linz.march.es (Noiz kontsultatua: 2021-05-16).
* ↑ (Gaztelaniaz) Yoldi, José. (1983-07-04). «Absueltos del delito de desacato los autores de un cartel contra el general Sáenz de Santa María» El País ISSN 1134-6582. (Noiz kontsultatua: 2021-05-16).
* ↑ (Gaztelaniaz) Unzueta, Patxo. (1980-06-05). «Dirigente del Movimiento Comunista de Euskadi presta declaración» El País ISSN 1134-6582. (Noiz kontsultatua: 2021-05-16).

## Kanpo estekak

* Datuak: Q106858328
# Rosa Otxandiano

Rosa Maria Otxandiano Arana (Arrasate, 1951ko apirilaren 12a - ) gipuzkoar atleta ohia da, 800 metroko lasterketan lau aldiz Espainiako txapelduna izan zena.

## Ibilbidea

Arrasate Atletiko taldean hasi zen lehiatzen eta ondoren Club Atlético San Sebastián taldera pasa zen. 1976 eta 1981 artean lau aldiz izan zen 800 metroko Espainiako txapelduna, bitan pista estalian eta beste bitan aire librean. Euskal Herriko errekorrak hausti zituen 400 metrotan 56.62 (1979), 800 metrotan 2.06.24 (1981) eta 1.500 metrotan 4.17.43 (1979). 800 metrotakoak oraindik historiako bigarren marka onena izaten jarraitzen du.
18 aldiz aritu zuen Espainiako selekzioarekin.
Krosean ere aritzen zen eta Donostiako hondartzako krosa (gaur egun Cross Beach) hirutan irabazi zuen, 1971, 1974 eta 1975ean.

## Emaitzak
### Nazioarteko txapelketak

| Urtea | Txapelketa | Lekua | Postua |
| 1979 | Mediterraneoko Jokoak | Split ( Jugoslavia) | 7.a |

### Espainiako txapelketak

* Espainiako txapelketa aire librean (2): 1977, 1981
* Espainiako txapelketa pista estalian (2): 1976, 1977

## Marka pertsonalak

* 400 m: 56.62 (1979)
* 800 m: 2:06.24 (1981)
* 1.500 m: 4:17.43 (1979)
* 3.000 m: 9:58.0 (1981)

## Erreferentziak

* 1 2 3 (Gaztelaniaz) «OCHANDIANO ARANA, Rosa María - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-08-02).
* ↑ «Arrasate Atletikoren 75. urteurrena borobiltzeko, argazkiak eta aitortzak - Arrasate» Goiena.eus (Noiz kontsultatua: 2023-08-02).
* ↑ (Gaztelaniaz) ATLETISMO – Atlético san sebastián. (Noiz kontsultatua: 2023-08-02).
* ↑ Beldarrain, Gabriel. (2023-02-16). «Gabriel Beldarrain: Ranking de 800 metros. Mujeres» Gabriel Beldarrain (Noiz kontsultatua: 2023-08-02).
* ↑ (Gaztelaniaz) CROSS BEACH – Atlético san sebastián. (Noiz kontsultatua: 2023-08-02).

## Kanpo estekak

* Datuak: Q121091878
# Rosa Ramos

Rosa Ramos Alfaro (Iruñea, Nafarroa, 1966ko apirilaren 22a - ) nafar soziolinguista da.
Euskal Herriko Unibertsitatean Euskal Filologian lizentziaduna da, eta soziolinguistika arloan aditua; Euskara teknikaria ere bada Berriozarren 1999. urtetik hona. 2016ko apirilaren 29an euskaltzain urgazle izendatu zuten.
2018tik 2021era Sustapen Batzordean parte hartu du.

## Lanak

* Nafarroako euskararen egoera demolinguistikoa eta funtzionala (1995)
* Bilatu bibliografia Azkue Bibliotekaren katalogoan

## Erreferentziak

* 1 2 3 «Bilaketa orokorra» www.euskaltzaindia.eus (Noiz kontsultatua: 2022-04-26).
* ↑ «Sei euskaltzain urgazle berri izendatu ditu Euskaltzaindiak» Berria 2016-04-30.
* ↑ «Amazon.es» www.amazon.es (Noiz kontsultatua: 2022-04-26).

## Kanpo estekak

* Datuak: Q27976733
# Rostrenen kantonamendua

Rostrenen kantonamendua Frantziako kantonamendu bat da. Côtes-d'Armor departamenduan dago, Bretainia (eskualdea) eskualdean. Guztira 29 udalerri ditu eta Rostrenen da bere hiriburua.

## Kanpo estekak

* Datuak: Q1727010
# Rostroconchia

Rostroconchia molusku filumeko klase bat da, behe-kanbriarrean sortu eta permiarrera arte iraun zuena. Bi kuskuz osatuak daude; kanpotik txarnelarik ("bisagra" biologikorik) gabeko bivalviak dirudite. Bi kuskuak maskorraren luzakin baten bidez lotzen dira. Errostrokonkioen txoko ekologikoa bibalbioek okupatu zutela uste da.

## Ikus, gainera

* Molusku
* Bivalvia
* Datuak: Q1422647
* Multimedia: Rostroconchia / Q1422647
* Espezieak: Rostroconchia